
Извршителот Христо Јованов од Скопје врз основа на барањето за спроведување на извршување од доверителот ТТК Банка АД Скопје од Скопје со ЕМБС 6121110, ЕДБ 4030006597638 и седиште на ул.Народен Фронт бр.19 а, застапуван од полномошник Адвокатско Друштво Трпеноски од Скопје, со седиште на ул.Аминта трети бр.37/22, засновано на извршната исправа Нотарски Акт- Договор за засновање на договорен залог- Хипотека врз недвижност ОДУ бр.307/14  од 15.12.2014 г. со Анекс број 1 – Нотарски Акт ОДУ бр. 129/16 од 26.04.2016 г, двата на Нотар Симона Николиќ, против должникот Друштво за производство, промет, посредување и застапништво 7 Браќа ГМБХ ДООЕЛ експорт-импорт с.Семениште, Сарај, Скопје од Скопје со ЕМБС 5108276, ЕДБ  4030996134300 и седиште на ул.Магистрален пат Скопје-Тетово бр.М-4 Семениште, Сарај, за спроведување на извршување во вредност 70.728.840,00 ден., на ден 14.06.2024 година го донесува следниот:
З А К Л У Ч О К

ЗА УСНА ЈАВНА ПРОДАЖБА

(врз основа на членовите 179 став (1), 181 став (1) и 182 став (1) од Законот за извршување)

СЕ ОПРЕДЕЛУВА  прва продажба со усно јавно наддавање на недвижниот имот на должникот 7 Браќа ГМБХ ДООЕЛ експорт- импорт с.Семениште, Сарај, Скопје и тоа:
изградено земјоделско земјиште со вкупна површина од 5.574 м2, дел од Објект 1 кој функционирал како Бензиска пумпа со ресторан со вкупна површина од 600 м2, дел од Објект 1 кој функционирал како Хотел со ресторан со вкупна површина од 2.363 м2, Објект 2-магацини со вкупна површина од 255 м2 и Објект 3-магацини во градба со вкупна површина од 317 м2, опишани во имотен лист број 268 за КО Семениште, КП бр.284 и 285/1, Објект 1,2 и 3, Магистрален Пат Скопје- Тетово, идентификувани согласно Геодетскиот елаборат за геодетски работи за посебни намени теренска идентификација со премерување на недвижноста на КП 284 и КП 285/1 за КО Семениште, КП бр.196 за КО Чајлане, дел.бр.08-90/3-2024 од 05.04.2024 на ГЕО ГЕО Нова Тетово
Продажбата ќе се одржи на ден 01.07.2024 година во 10.00 часот  во канцеларијата на извршител Христо Јованов, на ул. Народен Фронт 25/3 Скопје. 

Почетната вредност на недвижностите, утврдена со заклучок на извршителот И.бр.420/2023 од 28.05.2024 г,  изнесува:
1. за хотел-дел од објект 1- кат 1 и сите погорни катови со вкупна површина од 2.363 м2 - на износ од 1.987.500,00 евра 

2. за бензиска пумпа со ресторан- објект 1 на приземје со вкупна површина од 600 м2 – на износ од 1.045.168,00 евра

3. магацин- објект 2 со вкупна површина од 255 м2- на износ од 84.477,00 евра

4. магацин- објект 3 со вкупна површина од 317 м2- на износ од 100.679,00 евра

5. земјоделско изградено земјиште со вкупна површина од 5.574 м2, имотен лист број 268 за КО Семениште, КП бр.284 и 285/1- на износ од 203.718,00 евра
во денарска противвредност по средниот курс на НБРСМ на денот на продажбата, под која недвижностите не можат  да се продадат на првото јавно наддавање.
Данокот на промет на недвижностите паѓа на товар на купувачот.
Недвижностите се оптоварени со следните товари и службености: право на залог (хипотека) во корист на доверителот ТТК Банка АД Скопје засновано на извршната исправа Нотарски Акт- Договор за засновање на договорен залог- Хипотека врз недвижност ОДУ бр.307/14  од 15.12.2014 г. со Анекс број 1 – Нотарски Акт ОДУ бр. 129/16 од 26.04.2016 г, двата на Нотар Симона Николиќ; право на реален товар во корист на доверителот Друштво за производство, промет и услуги СУПЕРТРЕЈД ДОО извоз-увоз Скопје запишано со налог за извршување И.бр. 653/17 од 04.06.2018 година на Извршител Антончо Коштанов (сега предмет преземен од извршител Павел Томашевски); право на реален товар во корист на доверителот ТТК Банка АД Скопје запишано со налог за извршување И.бр.420/2023 од 16.10.2023 г. на извршител Христо Јованов.

 Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето  на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижностите за кои ќе лицитира. 

Уплатата на паричните средства на име гаранција се врши на жиро сметката од извршителот со бр. 300000002315329 која се води кај Комерцијална Банка АД Скопје и даночен број 5030006240687, најдоцна на ден 28.06.2024 г.
На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање дневниот весник Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.









      И З В Р Ш И Т Е Л

	
	Христо Јованов











------------------------------------
Д.-на: Адвокатско Друштво Трпеноски, 7 Браќа ГМБХ ДООЕЛ експорт-импорт с.Семениште, Сарај, СУПЕРТРЕЈД ДОО извоз-увоз Скопје преку извршител Павел Томашевски, Општина Сарај    
Правна поука: Против овој заклучок може да се поднесе приговор до Основниот граѓански суд Скопје согласно одредбите на член 86 од Законот за извршување.

